HRVATSKO KNJIŽNIČARSKO DRUŠTVO

 CROATIAN LIBRARY ASSOCIATION

**Glavni odbor (2016.- 2018.)**

Hrvatske bratske zajednice 4

10000 Zagreb

Ur. broj: 73-1/17

**ZAPISNIK** sa 8. sjednice Glavnog odbora HKD-a

Osma sjednica Glavnog odbora HKD-a održana je 17. studenoga 2017. u Uredu Hrvatskoga knjižničarskog društva. Sjednica je trajala od 12.00 do 14.00 sati.

Prisutni:

**Dunja Holcer** (*predsjednica Hrvatskoga knjižničarskog društva*)

**Blaženka Peradenić-Kotur** *(2. potpredsjednica HKD-a i predsjednica Zagrebačkog knjižničarskog društva)*

**Zrinka Udiljak Bugarinovski** *(predsjednica Stručnog odbora)*

**Natalija Hrženjak** *(predsjednica* *Knjižničarskog društva* Međimurske županije)

**Ante Mrgan** (*predsjednik Knjižničarskog društva Sisačko-moslavačke županije*)

**Karmen Krnčević**  *(predsjednica Knjižničarskog društva Šibensko-kninske županije)*

**Mirna Grubanović** (*predsjednica Društva knjižničara Slavonski Brod*)

 **Ljiljana Hajdin** *(predsjednica Knjižničarskog društva Varaždin)*

**Milan Šarić** *(predsjednik Knjižničarskog društva Ličko - senjske županije)*

**Marija Čačić** *(predsjednica Društva knjižničara Slavonije, Baranje i Srijema)*

**Miroslav Katić** *(predsjednik Društva knjižničara Karlovačke županije)*

**Katica Matković Mikulčić** *(predsjednica Etičkog povjerenstva)*

**Ivana Hebrang Grgić** *(predsjednica Odbora za nakladničku djelatnost HKD-a)*

**Davorka Pšenica** *(predsjednica Komisije za slobodan pristup informacijama i slobodu izražavanja)*

Dnevni red

1. Usvajanje Dnevnog reda
2. Usvajanje zapisnika s 5. sjednice Glavnog odbora HKD-a
3. Usvajanje zapisnika s 6. elektroničke sjednice Glavnog odbora HKD-a
4. Usvajanje zapisnika s 7. elektroničke sjednice Glavnog odbora HKD-a
5. Prijedlog Dnevnog reda 42. skupštine HKD-a
6. Materijali za 42. skupštinu HKD-a
7. Prijedlog članova radnih tijela 42. skupštine HKD-a
8. Izvještaj o Danu hrvatskih knjižnica 2017.
9. Razno

Dunja Holcer, predsjednica Hrvatskoga knjižničarskog društva pozdravila je sve prisutne i zahvalila se na odazivu na sjednicu, te najavila 42. skupštinu HKD-a.

**Ad. 1. Usvajanje Dnevnog reda**

Dnevni red je jednoglasno usvojen.

**Ad. 2. Usvajanje Zapisnika s 5. sjednice GO**

Zapisnik je jednoglasno usvojen.

**Ad. 3. Usvajanje Zapisnika s 6. elektroničke sjednice GO**

Zapisnik je jednoglasno usvojen.

**Ad. 4. Usvajanje Zapisnika s 7. elektroničke sjednice GO**

Zapisnik je jednoglasno usvojen.

**Ad 5. Prijedlog Dnevnog reda 42. Skupštine HKD-a**

1. Otvaranje 42. redovne skupštine Hrvatskoga knjižničarskog društva
2. Usvajanje Dnevnog reda 42. skupštine
3. Izbor radnih tijela 42. skupštine
4. Usvajanje izvješća o radu stručnih, upravnih i drugih tijela Društva, te financijskog izvješća za izvještajno razdoblje (1.9.2016. – 31.8.2017.)
5. Usvajanje plana rada i financijskog plana Društva za 2018. godinu
6. Razno

**Ad 6. Materijali za 42. skupštinu HKD-a**

* Izviješće o radu Društva za razdoblje od 1.9.2016. – 31.8.2017.
* Izviješće o radu Stručnog odbora (uključujući i Odbor za nakladničku djelatnost) za razdoblje od 1.9.2016. – 31.8.2017.
* Financijsko izvješće (kunsko i devizno) za razdoblje od 1.9.2016. – 31.8.2017.
* Izviješće Nadzornog odbora za razdoblje od 1.9.2016. – 31.8.2017.
* Izviješće o radu Etičkog povjerenstva za razdoblje od 1.9.2016. – 31.8.2017.
* Plan rada Društva za 2018. godinu
* Financijski plan Društva za 2018. godinu

**Izvješće o radu Hrvatskoga knjižničarskog društva za razdoblje od 1.9.2016. – 31.8.2017.**

Dunja Holcer je izložila Izvješće o radu Društva za razdoblje od 1.9.2016. – 31.8.2017.

Glavni odbor jednoglasno se složio da se Izvješće o radu Društva za razdoblje od 1.9.2016. – 31.8.2017. daju na usvajanje 42. skupštini HKD-a.

**Izvješće o radu Stručnog odbora Hrvatskoga knjižničarskog društva (uključujući i Odbor za nakladničku djelatnost)** **za razdoblje od 1.9.2016. – 31.8.2017. godine i Plan stručnog odbora za 2018.g.**

Zrinka Udiljak Bugarinovski, predsjednica Stručnog odbora HKD-a ukratko je predstavila Izvješće i izvijestila da je u Izvješću o radu Stručnog odbora i plan Stručnog odbora za 2018. godinu, te uključuje i plan Odbora za nakladničku djelatnost.

Iznijela je probleme sa kojima se Stručni odbor susretao u izvještajnom razdoblju, a to su prije svega prevelika brojčanost, što dovodi do neoperativnosti. Trebali bi se češće sastajati predsjednici Sekcija, a svi članovi Stručnog odbora samo 2 puta godišnje.

Razvila se rasprava u kojoj su iznijeti i ostali problemi Stručnog odbora, a to su prvenstveno dugogodišnji članovi pojedinih Komisija i Radnih grupa, koji su neaktivni ili ne žele prepustiti mjesto novim, mlađim članovima, pa bi trebalo ograničiti mandate, a također i problem Komisija i radnih grupa koje ne podnose izvještaje.

Glavni odbor donosi zaključak da Stručni odbor u ovom sastavu ne funkcionira optimalno i da je potrebno pristupiti promjenama organizacijske strukture, te će se osnovati radna grupa koja će se time baviti, što će se pripremiti za Skupštinu, jer je zbog toga potrebna i promjena Statuta.

Dunja Holcer izvijestila je da Vjesnik bibliotekara Hrvatske izlazi kontinuirano, a od sljedeće godine kao dvobroj.

Aktualiziran je prijedlog kolege Mladena Masara za pokretanjem Priznanja Aleksandar Stipčević, za što je potrebno izraditi Pravilnik, Poslovnik te kriterije za dodjelu Priznanja, što se mora pripremiti za sjednicu Stručnog odbora, a odluku mora donijeti Skupština.

Glavni odbor donio je odluku da Stručni odbor neće ponovno podnositi Izvješće u veljači 2018. godine, već samo za izvještajno razdoblje za 43. skupštinu u listopadu 2018. godine.

Glavni odbor jednoglasno se složio da se ovo Izviješće o radu Stručnog odborada na usvajanje 42. skupštini HKD-a.

**Izvješće Nadzornog odbora i Etičkog povjerenstva HKD-a**

Dunja Holcer je izvijestila da su Nadzorni odbor i Etičko povjerenstvo svoja izvješća poslali na uvid, a izvješća podnose izravno Skupštini HKD-a, a ne Glavnom odboru.

**Plan rada Društva za 2018. godinu**

Dunja Holcer, predsjednica HKD-a izložila je Plan rada Društva za 2018. godinu.

Glavni odbor jednoglasno se složio da se dokument Plan rada Hrvatskoga knjižničarskog društva u 2018. godini da na usvajanje 42. skupštini HKD-a.

**Financijski plan Društva u 2018. godini**

Glavni odbor jednoglasno se složio da se dokument Financijski plan rada Hrvatskoga knjižničarskog društva u 2018. godini da na usvajanje 42. skupštini HKD-a.

**Ad. 7. Prijedlog članova radnih tijela 42. skupštine HKD-a**

Za članove Radnog predsjedništva 42. skupštine HKD-a Glavni odbor predložio je Zrinku Udiljak Bugarinovski, Mariju Šegota-Novak, Josipa Striju, Jadranku del Ponte, Ivu Ciceran i Ivu Grisogono (zamjena).

Za članove Odbora za verifikaciju punomoći delegata i utvrđivanje kvoruma na 42. skupštini HKD-a Glavni odbor predložio jeKorinu Udina, Silviju Perić, Teu Grašić-Kvesić, Jadranku Lisek, Sanju Radin Mačukat i Milana Šarića (zamjena).

Glavni odbor predložio je zapisničare na42. skupštini HKD-a i to Mariju Šimunović, Sanju Kosić i Rajnu Gatalica (zamjena).

Glavni odbor predložio je ovjerovitelje zapisnika sa 42. skupštine HKD-a i to Dunju Marija Gabriel, Ivana Stipića i Dubravku Šurlan (zamjena).

Za članove Biračkog odbora 42.skupštine HKD-a Glavni odbor predložio je Petra Lukačića, Jagodu Ille, Marka Grbešu, Irenu Gotal, Draženku Robotić i Tatjana Basar (zamjena).

**Ad. 8. Izvještaj o Danu hrvatskih knjižnica 2017.**

Dunja Holcer izvijestila je članove Glavnog odbora o ovogodišnjoj realizaciji obilježavanja Dana hrvatskih knjižnica u Prelogu, 10. studenoga 2017. Zahvalila je članicama Povjerenstva za dodjelu priznanja „Knjižnica godine“ 2017. i članicama Povjerenstva za promotivni filmić, te agenciji Prorsus komunikacije. Letak i filmić u medijima imaju jako veliki odjek, jer je bilo 22 objave u medijima i cijeli događaj je bio dobro popraćen i vrlo uspješan.

**9. Razno**

- Dunja Holcer izvijestila je članove Glavnog odbora da je HKD otvorio YouTube kanal i Instagram stranicu

- Dunja Holcer izvijestila je članove Glavnog odbora kako teku pripreme za 43. skupštinu HKD-a, koja će se održati od 10. do 13. listopada 2018. u Opatiji, a dogovoren je prostor, cijene i treba platiti 10.000 kn predujma, za što Glavni odbor donosi odluku.

- Davorka Pšenica izvijestila je članove Glavnog odbora o IFLA-im međunarodnim radionicama, koje će se održavati u Srbiji, Bosni i Hercegovini i Hrvatskoj, a koje IFLA financira sa 12.000 €.

- Dunja Holcer izvijestila je članove Glavnog odbora o projektu Generation Code – Born in Library na kojem je u Bruxellesu sudjelovala sa kolegicom Goranom Tuškan. Tamo su bili predstavnici svih nacionalnih knjižničarskih udruženja sa svojim europarlamentarcima, a osnovan je i Klub ljubitelja knjižnica europarlamentaraca (MIP)

- predstavnice HKD-a u Hrvatskom knjižničnom vijeću izvijestile su članove Glavnog odbora o sjednicama koje su održane i o temama o kojima se raspravljalo, od akcijskog plana, zakona o knjižnicama, programima predloženim za 2018. godinu. Također ističu da treba motivirati članove HKD-a i maksimalno se angažirati kada Zakon o knjižnicama bude upućen na Javnu raspravu.

Zapisnik sastavila:

Tina Matošević, poslovna tajnica HKD-a